Q

Q یا q هیودهومین حرفی هسته که لاتین خط دله وجود دارنه. وه اتا بی‌چمر حرف هسته که «کیو» بخوندست وونه. تاریخچه سامی زوونون دله قاپ اتا حرف بی‌یه که درزن‌دکردِ چِش، نخ-سوزن، یا حتا اتا شادی ره مونسته. ق خله سامی زوون‌ها دله پرکاربردِ حرف هسته ولی اروپایی زوونون معمولاً ق نداشتنه. بعضی تاریخ‌شناسون این حرفِ ریشه ره مصر جه رسندنّه. یونانِ باستانی خط دله ق ره کپی هاکرد بینه و این حرف اون گدر «قُپّا» (Ϙ) نوم داشته. احتمالاً یونانی‌ها اون گدر وه ره /kʷ/ یا /kʷʰ/ (کیو یا کیوح) صدا جه تلفظ کردنه. ونه ایسمِ دومین بخش ره هم /p/ و /pʰ/ (پ و ف) جه بخوندستنه. اینتی بیّه که «قاف» که اِما گمبی، وشون زوون دله دِتا صدا ره دائه: اتا «قُپّا» (Ϙ) که «ق» چمر کرده و اتی «فی» (Φ) که «ف» چمر ره یارده و بعداً F حرف ره ونه سر جه بساتنه. اتروسک‌ها هرگدر خاستنه که /kʷ/ (کیو) بنویسن، Q ره V وَر یشتنه و رومی‌ها این روش ره وشون جه یاد بیتنه. لاتین ِاولین کتیفه‌ئون دله، حروف C، K و Q جه استفاده کردنه که /k/ و /ɡ/ ره سراق هادن. دمبال‌تر، C جه استفاده هاکردن باب بیّه و کم‌کم G شکل هم جا دکته و اینتی بیّه که Q شه کاربرد ره از دست هدا و خله زوون‌ها دله فقط «کیو» چمر ره دنه. منابع انگلیسی ویکی‌پدیا. دپیته چرخه‌تو لاتین خط